Държавен вестник, бр. 60, 2024 г., стр. 55

БРОЙ  60	
Д Ъ Р Ж А В Е Н  В Е С Т Н И К 	
СТР.  55   
лен биологичен клас, наречен Mycobacteriodes 
abscessus (MABS), с подвидове: abscessus sensu 
stricto, massiliense и bolletii, често проявяващи 
вродена (мутационна) и индуцирана от лече­
нието резистентност към прилаганите меди­
каменти. Горепосочените видове и подвидове 
са 80 % от изолираните НТМ от човешки 
биологични проби в световен мащаб.
6. Белодробна болест, причинена от НТМ
Белодробната болест, причинена от НТМ 
(НТМ-ББ), най-често се развива на фона на 
хронична белодробна болест и клиничната є 
проява се покрива от симптомите и призна­
ците на основното заболяване. Те са промен­
ливи и неспецифични. Всички пациенти имат 
хронична или повтаряща се кашлица със или 
без отделяне на храчки. Някои от тях съоб­
щават за периодично оскъдно кръвохрачене, 
затруднено дишане, болки в гръдния кош; 
по-изразени са общите прояви: лесна умора, 
обща отпадналост, периодично повишаване 
на температура (не задължително, с харак­
теристика на субфебрилитет), консумация 
на тегло. Симптомите стават по-изразени с 
напредване на НTM-ББ. В случаите с придру­
жаващи бронхиектазии, ХОББ, муковисцидоза 
(кистозна фиброза), пневмокониоза, особено 
на фона на имуносупресивни състояния и 
системни заболявания, е необходимо да се 
мисли и изследва за инфекция с НТМ.
Отклоненията във физикалния статус са 
неспецифични и обичайно отразяват про­
мените от хроничната белодробна болест 
(бронхиектазии, ХОББ). При аускултация на 
гръдния кош може да чуят дребни влажни 
хрипове, крепитации, сухи свиркащи хрипове. 
Фиброзно-нодуларните форми на НТМ-ББ, 
причинена от MAC, често се установяват при 
високи, слаби жени в менопауза с астеничен 
хабитус и костно-скелетни аномалии: pectus 
excavatum или pectus carinatum, сколиоза; сър­
дечни малформации (пролапс на митралната 
клапа).
7. Диагноза на НТМ-ББ
7.1. Рентгенологични изследвания – Про­
мените на рентгенография на гръден кош са 
неспецифични и рядко могат да разграничат 
белодробна ТВ от НТМ-ББ. За да се интерпре­
тират правилно характерните за нодуларната/
бронхиектатична форма на НТМ-ББ измене­
ния, понастоящем се препоръчва провеждане 
на компютърна томография на гръден кош с 
висока разделителна способност (HRCT), на 
която могат да се открият следните типове 
промени: тип „напъпила клонка“ (tree-in-bud), 
бронхиектазии, наличие на кухина, нодули, 
консолидация.
Основните рентгенологични форми на 
НТМ-ББ са:
• Форма с преобладаване на фиброзни 
и кухинни промени – подобни на тези при 
белодробната ТВ, засяга главно горните бе­
лодробни дялове и се наблюдава при около 
90 % от пациентите с НТМ-ББ, причинена 
от M. kansasii, и почти 50 % от тези с МАС. 
Тези кухини имат по-тънки стени, а парен­
химните промени в съседство са по-малко 
от тези при ТВ.
• Нодуларна/бронхиектатична форма – 
среща се при почти 50 % от пациентите с 
НТМ-ББ, причинена от MAC. Промените се 
характеризират с преобладаване на малки въз­
ли и цилиндрични бронхиектазии в рамките 
на един и същ белодробен дял; обичайно в 
средния дял вдясно и лингула вляво. Те може 
да се срещнат и при НТМ-ББ, причинена от 
M. abscessus, M. simiae и M. kansasii. Плеврални 
изливи се срещат рядко, по-често могат да се 
видят задебелявания на плеврите.
В зависимост от клиничните прояви и 
рентгенологичната находка се обособяват 
4 основни клинични форми на НТМ-ББ:
7.1.1. НТМ-ББ с образуване на кухина/и в 
горен дял – с промени като при туберкулоза 
по-често срещана при мъже (предимно в 
Европа, САЩ); най-често свързана с тютю­
нопушене, ХОББ, анкилозиращ спондилит, 
инфекция с Aspergillus.
7.1.2. Синдром на Lady Windermere – по-
често при високи, слаби жени; свързана със 
скелетни аномалии: pectus excavatum или pectus 
carinatum, сколиоза; сърдечни малформации 
(пролапс на митралната клапа); с наличие 
на бронхиектазии и белодробни инфилтрати 
в десен среден дял и лингула вляво.
7.1.3. Дифузна или ограничена нодуларна 
болест със или без бронхиектазии – с пред­
разполагащи фактори: муковисцидоза, дефи­
цит на α1-антитрипсин, автоимунни болести 
(системен лупус еритематодес), първична 
цилиарна дисфункция.
7.1.4. Хиперсензитивен пневмонит (алерги­
чен алвеолит) – т. нар. „hot tub lung“ (HTL): 
алергичен възпалителен синдром, причинен 
от повтарящо се инхалиране на микобактери­
ални и други антигени при предразположени 
индивиди; с клинични прояви на задух, хипо­
ксия; HRCT-промени, наподобяващи милиарна 
туберкулоза.
7.2. Микробиологични и молекулярно-ге­
нетични изследвания – изследват се следните 
респираторни клинични материали: храчка, 
бронхо-алвеоларен лаваж (БАЛ) от бронхоско­
пия и стомашни промивни води (при деца). 
Основните методи, използвани за видова 
идентификация на НТМ, са:
7.2.1. Микроскопско изследване за КУБ с 
оцветяване по Ziehl-Neelsen – не може да се 
разчита само на него, тъй като не разграни­
чава НТМ от МТВ.
7.2.2. Културелно изследване – провежда 
се задължително, използват се и двата вида 
хранителни среди: твърди на Löwenstein-Jensen 
и течни MGIT за изследване с автоматизира­
на система BACTEC MGIT® с флуоресцентна 
детекция.